Moja draga Klementina

***Moja draga Klementina*** američki je vestern film snimljen 1946. u režiji Johna Forda i u kojem je Henry Fonda u glavnoj ulozi Wyatta Earpa tokom perioda koji je prethodio sukobu u O.K. Corralu. U sporednim ulogama se pojavljuju Victor Mature (kao Doc Holliday), Linda Darnell, Walter Brennan, Tim Holt, Cathy Downs i Ward Bond. Naslov filma je pozajmljen iz tematske pjesme "Oh My Darling, Clementine", djelomično pjevane tokom uvodne i završne špice. Scenarij je zasnovan na biografiji *Wyatt Earp: Frontier Marshal* autora Stuarta Lakea, kao i dva ranija filma, oba nazvana *Frontier Marshal* (snimljena  1934 i 1939, respektivno). Otkriveno je da je knjiga krajnje netačna i Wyatt je iznio mnogo otvorenih laži o sebi, svojoj braći i događajima oko sukoba kod O.K. Korala u razgovoru s Lakeom i režiserom Fordom.

Film *Moja draga Klementina* mnogi filmski kritičari smatraju jednim od najboljih vesterna ikada snimljenih. Godine 1991. Kongresna biblioteka proglasila je film "kulturološki, historijski ili estetski značajnim" i odabran je na čuvanje u  Nacionalni filmski registar Sjedinjenih Država. Bio je među trećom godišnjom grupom od 25 filmova uvrštenih u registar.

## Uloge 
* Henry Fonda - Wyatt Earp
* Linda Darnell - Chihuahua
* Victor Mature - dr. John Henry "Doc" Holliday
* Cathy Downs - Clementine Carter, Docova bivša ljubav iz Bostona
* Walter Brennan - Newman Haynes Clanton, stočar
* Tim Holt - Virgil Earp
* Ward Bond - Morgan Earp
* Don Garner - James Earp
* Grant Withers - Ike Clanton
* John Ireland - Billy Clanton
* Alan Mowbray - Granville Thorndyke, pozorišni glumac
* Roy Roberts - gradonačelnik
* Jane Darwell - Kate Nelson
* J. Farrell MacDonald - Mac barmen
* Russell Simpson - John Simpson
* Charles Stevens - Indian Charlie

## Produkcija 
### Uvod u snimanje 
Godine 1931. Stuart Lake je objavio prvu biografiju dvije godine nakon Earpove smrti. Lake je prepričao priču u knjizi "Moja draga Klementina" iz 1946. za koji je Ford otkupio filmska prava na snimanje. Utvrđeno je da su dvije knjige uglavnom izmišljene priče o braći Earp i sukobu kod O.K. korala i njihov sukob sa odmetnicima kao što su: Billy Clanton, Tom McLaury i njegov brat Frank McLaury. Sukob je bio relativno nepoznat američkoj javnosti sve dok Lake nije objavio dvije knjige i nakon snimanja filma.

Režiser John Ford je rekao da je Earp, kada je Ford pomoćnik na rekvizitima u ranim danima nijemog filma, posjećivaoo prijatelje koje je poznavao iz dana Tombstonea koji su bili na snimanjima. "Davao sam mu stolicu i šoljicu kafe, a on mi je pričao o sukobu kod O.K. korala. Tako da smo u filmu "Moja draga Klementina" uradili tačno onako kako je bilo." Ford nije želio da snimi film, ali je njegov ugovor zahtijevao da snimi još jedan film za 20th Century Fox.

U svojim kasnijim godinama, Wyatt i Josephine Earp su naporno radili kako bi eliminirali bilo kakvo spominjanje Josephinine prethodne veze s Johnnyem Behanom ili Wyattove prethodne vanbračne veze s Matty Blaylock. Uspješno su držali Josephinino ime van Lakeove biografije o Wyatt-u, a nakon što je umro, Josephine je zaprijetila da će tužiti filmske producente ako je neko spomene. Lake se dopisivao sa Josephine, i tvrdio je da je ona pokušala utjecati na ono što je napisao i ometala ga je na sve moguće načine, uključujući savjetovanje s advokatom. Josephine je insistirala da nastoji zaštititi nasljeđe Wyatta Earpa.

Nakon filma *Obračun kod O.K. Corrala* (u kojoj je John Ireland portretirao još jednu stvarnu figuru Johnnya Ringa) snimljen je 1957. godine, a obračun je postao poznat po tom imenu.]]

### Pisanje scenarija 
Konačni scenarij filma značajno varira od historijskih činjenica kako bi se stvorio dodatni dramatični sukob i karakter. Clementine Carter nije historijska ličnost, a u ovom scenariju izgleda kao spoj dva lika Big Nose Kate i Josephine Earp. Earpovi također nikada nisu bili kauboji, goniči ili vlasnici stoke. Važni elementi zapleta u filmu i lični detalji o glavnim likovima bili su dobro prilagođeni za film.

Newman Haynes Clanton je zapravo umro prije obračuna i vjerovatno nikada nije sreo nekog od Earpova. Doc je bio zubar, a ne hirurg, i preživio je pucnjavu. James Earp, koji je prikazan kao najmlađi brat i prvi koji je poginuo u priči, zapravo je bio najstariji brat i živio je do 1926. Ključne žene u Wyattovim i Docovim životima—Wyattova vanbračna žena Josephine i Docova vanbračna supruga Big Nose Kate—nisu bile prisutne u Lakeovoj originalnoj priči i također su držane podalje od filma. Film daje datum obračuna kao 1882. iako se zapravo dogodio 1881. godine. Nakon što je vidio predpremijernu projekciju filma, šef studija 20th Century Fox-a Darryl F. Zanuck mislio je da je Fordov originalni rez predugačak i da ima neke slabe tačke, pa je dao Lloyd Bacon snimiti nove snimke i ponovo montirati film. Značajna promjena je posljednja scena filma: u izdanju iz 1946. Earp ljubi Klementinu na rastanku; u Fordovom originalu, on se rukuje s njom.

## Kritike 
Film se općenito smatra jednim od najboljih vesterna koje je napravio John Ford i jedan od njegovih najboljih filmova u cjelini. Na Rotten Tomatoes film ima stopostotnu ocjenu odobravanja s prosječnom ocjenom 8,80/10, na osnovu 32 recenzije. Konsenzus kritičara na web-stranici glasi: "Čudno i hladno samouvjereno, *Moja draga Klementina* je definitivna dramatizacija legende Wyatta Earpa koja puca i pogađa svoju metu u prozračnom stilu."

U vrijeme prikazivanja, Bosley Crowther je pohvalio film i napisao: "Eminentni režiser, John Ford, je čovjek koji se snalazi s vesternom kao niko u filmskoj profesiji. Prije sedam godina njegov klasik *Poštanska kočija* veoma je blizu likovnoj umjetnosti u ovom žanru, a sada, skoro da ga je sustigao s *Mojom dragom Klementinom*... Ali čak i sa standardnom vestern fikcijom – a to je ono što je scenarij dočarao – g. Ford može izazvati fine senzacije i zadivljujuća raspoloženja. Od trenutka kada Wyatt i njegova braća budu otkriveni na širokom i prašnjavom području, kako prate stado stoke do daleke obećane zemlje, dolazi do tonskog izražaja slikovitog autoriteta - i on se održava tokom filma. Svaka scena, svaki kadar je proizvod oštrog i osjetljivog oka - oka koje duboko razumije ljepotu grubih ljudi i surovog svijeta."*Variety* je napisao: "Zaštitni znak režije Johna Forda jasno je utisnut na filmu sa prigušenim svjetlima, blago kontrastnim raspoloženjima i odmjerenim tempom, ali se uočava sklonost ka stilizaciji radi stilizacije. U nekoliko tačaka film dolazi do mrtve tačke da bi se omogućilo Fordu da uhvati neki umjetnički efekat."

Režiser Sam Peckinpah je smatrao film svojim omiljenim vesternom, i odao mu počast u nekoliko svojih vesterna, uključujući *Major Dundee* (1965) i *Divlja horda* (1969). Slično, režiser Hayao Miyazaki ga je nazvao jednim od svojih 10 omiljenih filmova. Pedeset godina nakon prikazivanja, Roger Ebert je recenzirao film i uključio ga u svoju listu "Velikih filmova. U anketama Britanskog filmskog instituta *Sight & Sound* iz 2012. godine, sedam kritičara i pet režisera proglasili su ga jednim od svojih 10 omiljenih filmova.

Godine 2012. režiser Michael Mann nazvao je *Moju dragu Klementinu* jednim od svojih 10 omiljenih filmova, navodeći da je to "možda najbolja drama u vestern žanru" i da "postiže skoro savršenstvo" u snimanju i montaži. Bio je to i omiljeni film predsjednika Harryja Trumana. Japanski režiser Akira Kurosawa naveo je film kao jedan od svojih 100 omiljenih filmova.

## Zanimljivosti 
* Zajedljivi Walter Brennan nije volio Johna Forda tako da više nikada nije radio s njim. Jednom kada je Brennan imao problema da uzjaši na sedlo, Ford je viknuo: "Zar ne znaš čak ni da uzjašiš konja?" Brennan je uzvratio: "Ne, ali dobio sam tri Oscara za glumu!"
* Johna Forda je filmski historičar pitao zašto je promijenio historijske detalje čuvenog obračuna ako mu je, kako je tvrdio, pravi Wyatt Earp sve o tome ispričao u filmu na setu filma iz 1920-ih. "Da li vam se svidio film?" Ford je upitao, na što je historičar odgovorio da mu je to jedan od omiljenih. "Šta još želiš?" odbrusio je Ford.
* Walter Brennan, John Ireland i Grant Withers morali su sami da jašu i snimaju u sceni u kojoj banda jaše kroz grad tokom pješčane oluje. John Ford je koristio moćnu mašinu za vjetar i rekao glumcima da pucaju iz pištolja blizu ušiju konja kako bi ih natjerali da podivljaju.
* John Ford, koji je u mladosti poznavao pravog Wyatta Earpa, tvrdio je da je način na koji je u ovom filmu izveden Obračun kod O.K. korala bio način na koji mu je to objasnio sam Earp, uz nekoliko izuzetaka. Ford je upoznao Earpa preko Harryja Carreyja.
* John Ford je želio snimati u Monument Valleyu u Utahu, koji se pokazao kao savršeno mjesto za Poštansku kočiju (1939) i koji će brzo postati njegova omiljena lokacija i krajolik koji je najbliže povezan s njegovom vizijom Starog Zapada. Međutim, pravi grad Tombstone u Arizoni, leži na južnom kraju države, bliže granici Arizone i Meksika. Zato je dao izgraditi komplet cijeli grad po cijeni od 250.000 dolara. Ford je također odabrao Monument Valley jer je želio donijeti posao tamošnjoj ekonomski depresivnoj zajednici Navaho indijanaca.

## Reference 
## Vanjski linkovi 
* 
* 
* 
* 
* *My Darling Clementine: The Great Beyond* esej Davida Jenkinsa, Criterion Collection

Kategorija:Filmovi iz 1946.
Kategorija:Američki vesterni
Kategorija:Filmovi u režiji Johna Forda
Kategorija:Filmovi snimljeni u Arizoni
Kategorija:Filmovi snimljeni u Utahu
Kategorija:Filmovi 20th Century Foxa
Kategorija:Američki crno-bijeli filmovi
Kategorija:Američki filmovi
Kategorija:Filmovi na engleskom jeziku